Els Moros i Cristians protagonitzen la tradicional Conquesta del Castell
06/09/2004 11:35:00

# Els Moros i Cristians protagonitzen la tradicional Conquesta del Castell

*   06/09/2004 11:35:00
*   [Imprimir](#)
*   Compartir
*    https://www.alaquas.org/documento.asp?id\_do=9369

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9369%2F0&title=Ajuntament%20d%27Alaqu%C3%A0s.%20Premsa.Els%20Moros%20i%20Cristians%20protagonitzen%20la%20tradicional%20Conquesta%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9369/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9369/9369_Form_4.jpg)](https://www.alaquas.org/ficheros/documentos/2004/2/9369/9369_Form_10.jpg "<a href='https://www.alaquas.org/ficheros/documentos/2004/2/9369/9369_Form_10.jpg' target=_blank><i class='fa fa-external-link' aria-hidden='true'></i>.Els Moros i Cristians protagonitzen la tradicional Conquesta del Castell</a>")

Milers d'alaquasers i alaquaseres van presenciar la tradicional lluita per la conquesta del monument

El dijous 2 de setembre es va celebrar la tradicional Conquesta del Castell, una activitat emmarcada dins de la programació d'activitats de la festa dels moros i cristians. L'acte va començar a les 20 hores amb una desfilada pels carrers d'Alaquàs a càrrec de totes les tropes mores i cristianes participants. Les tropes cristianes, formades pels Almogàvers, Els Templaris, L'Alfàbega, El Penó i La Rialla van eixir de la porta de l'Ajuntament d'Alaquàs i van desfilar pel carrer Major.

Per la seua banda, les tropes mores, formades pels Alcassàbars, El Tuareg, La Haima, Al-Azraq, Els Ollers, El Cresol, La Lluna i El Cobertís van iniciar el seu recorregut a la Parròquia de la Santíssima Creu fins arribar a la plaça de la Constitució, on va començar l'espectacle.

Les tropes mores intentaren conquerir el monument sota el domini cristià. En arribar al Castell, va començar la tradicional lluita entre els dos bàndols, i l'espectacle dels especialistes Legend, a la fi de conquerir la ciutat. Aquesta vegada, la conquesta ha estat protagonitzada per la filà mora El Tuareg. Com mana la tradició, enguany li ha tocat als moros ser els triomfadors de la conquesta. L'acte va finalitzar al Castell amb el discurs a càrrec de la presidenta de la filà capitana El Tuareg.